ბირენბერგი

ბირენბერგი () — აქტიური სტრატოვულკანი ნორვეგიაში, იან-მაიენის კუნძულის ჩრდილო-აღმოსავლეთ ნაწილზე. იგი ერთადერთი აქტიური ვულკანია ნორვეგიაში.

ვულკანის თავზე არის დაახლოებით ერთი კილომეტრის სიგანის კრატერი, რომელიც ძირითადად ყინულითაა დაფარული. ვულკანის სიმაღლეა 2 277 მ. მისი უმაღლესი წერტილია „ჰააკონ მე-7 ტოპენი“ (Haakon VII Toppen) კრატერის დასავლეთ ნაწილში მდებარეობს. 

ვულკანის ზედა ფერდობები ძირითადად ყინულით არის დაფარული, რამდენიმე ძირითადი მყინვარით, რომელთაგან ხუთი ზღვამდე აღწევს.Jan Mayen Topographic Map მყინვარებიდან ყველაზე გრძელია ვეიპრეხტის მყინვარი, რომელიც კრატერიდან ზღვამდეა გადაჭიმული, დაახლოებით 6 კმ-ზე.

ბირენბერგი ძირითადად შედგება ბაზალტის ლავური ნაკადებისგან. ფერდობზე ნაპრალების გასწვრივ ჩამოყალიბდა მრავალი ვულკანური კონუსი.

სახელი „ბირენბერგი“ ჰოლანდიურად ნიშნავს „დათვის მთას“. იგი მომდინარეობს მე-17 საუკუნის მეთეევზეებისგან, რომლებმაც მთის კალთაზე თეთრი დათვი დაინახეს.James Gordon Hayes, The Conquest of the North Pole: Recent Arctic Exploration, p. 222, Taylor & Francis, 1934

სქოლიო

კატეგორია:სტრატოვულკანები
კატეგორია:ნორვეგია